Jun 19,2018
బిట్‌ కాయిన్‌ కేసులో దోషిగా బీజేపీ నేత
గాంధీనగర్‌: ఓ వ్యాపారవేత్తను బెదిరించి ఆయన దగ్గర్నుంచి బిట్‌ కాయిన్‌లను బలవంతంగా వసూలు చేసిన కేసులో గుజరాత్‌కు చెందిన బీజేపీ మాజీ ఎమ్మెల్యే నలీన్‌ కొటాడియాను అహ్మదాబాద్‌ కోర్టు దోషిగా ప్రకటించింది. ఈ కేసులో ఆయనతో పాటు మరో నిందితుడు జతిన్‌ పటేల్‌కు కోర్టు అరెస్ట్‌ వారెంట్‌ జారీ చేసింది. కొటాడియా, కొంతమందితో కలిసి ఈ యేడాది ఫిబ్రవరి 9న సూరత్‌కు చెందిన వ్యాపారవేత్త కృతి పలాడియాను అపహరించి.. అతడి వద్ద నుంచి రూ.9 కోట్లు విలువ చేసే బిట్‌ కాయిన్‌లను బలవంతంగా స్వాధీనం చేసుకున్నారనే ఆరోపణలున్నాయి. ఈ కేసు వెలుగులోకి వచ్చిన తర్వాత నుంచి ఆయన అజ్ఞాతంలోకి వెళ్లిపోయారు. కేసు విచారణకు హాజరు కావాలని సీఐడీ ఆయనకు పలుమార్లు సమన్లు జారీ చేసింది. కానీ, ఆయన హాజరుకాకపోవడంతో సీఐడీ కోర్టును ఆశ్రయించింది. వాదనలు విన్న కోర్టు ఆయనను దోషిగా తేల్చుతూ తీర్పు వెలువరించింది.
మీ స్నేహితులకు రికమెండ్ చెయ్యండి